b'\n_START_ARTICLE_\nThomas Johann Seebeck\n_START_PARAGRAPH_\nSi Thomas Johann Seebeck (9 Abril 1770 \xe2\x80\x93 10 Disyembre 1831) ay isang pisikong Estoniano na noong 1821 ay nakatuklas ng epektong termoelektriko. Ipinanganak siya sa Reval (kilala sa ngayon bilang Tallinn, Estonia) sa isang mayamang pamilya ng mga negosyanteng Baltikong Aleman. Nakatanggap siya ng isang degri pangmedisina noong 1802 mula sa Pamantasan ng G\xc3\xb6ttingen, subalit mas ginusto niyang pag-aralan ang pisika. Noong 1821, natuklasan niya ang epektong termoelektriko, kung saan ang isang salikop ng hindi magkaparehong mga metal ay nakalilikha ng isang daloy ng kuryente kapag nadarang sa isang gradyente (gradient) ng temperatura, na sa kasalukuyan ay tinatawag na bilang epektong Peltier\xe2\x80\x93Seebeck at naging batayan ng mga thermocouple at ng mga thermopile.'